**PLASTIKKIRURG1 SØKER ANESTESISYKEPLEIER**

**Tiltredelse:** 01.03.2021 **Stillingstype:** 1-2 stillinger, fast ansettelse

**Stillingsprosent**: 40%-80%

**Arbeidssted:** Plastikkirurg1, Sandslimarka 61-63, Bergen

**Stillingstittel:** Anestesisykepleier med norsk autorisasjon

**Hvem er Plastikkirurg1?**

PK1 er en privatklinikk som utfører det meste innen privat, kosmetisk plastikkirurgi. Alle våre operasjoner utføres som dagkirurgi. Våre pasienter er stort sett kvinner, i alle aldre, og alle våre pasienter er privat betalende. I november 2017 utførte vi vår første operasjon i nye lokaler, skreddersydd for vår virksomhet, et steinkast fra Bergen Lufthavn, Flesland. Alt medisinsk teknisk utstyr er nytt. Vi er en raskt voksende bedrift. PK1 har i dag 2 plastikkirurger, dr. Bush og dr. Ørner, som tilsammen har over 40 års erfaring i faget privat, kosmetisk kirurgi. Vi har alltid med oss anestesilege på våre inngrep. De fleste operasjoner utføres i narkose, TIVA eller sedasjon, alltid supplert med lokalbedøvelse.

Klinikken har i dag 11 medarbeidere. Vi har 3 operasjonsstuer og egen recovery avdeling. Visjonen til PK1 er å ha Norges mest fornøyde pasienter. Vi har klart å sette sammen et team som vi er stolt av. Dette er alle dedikerte og motiverte helsearbeidere som er her for våre pasienter.

På grunn av økende aktivitet søker vi kontinuerlig etter dyktige medarbeidere. Vi trenger nå 2 anestesisykepleiere i fast stilling, stillingsprosent fra 40% til 80 % med tiltredelse 01.03.21.

**Stillingsbeskrivelse**

Vi søker etter en faglig dyktig anestesisykepleier som liker å jobbe selvstendig, men som alltid vil ha et dyktig team rundt seg. Vi søker en person som er positiv, har serviceinnstilt personlighet, og som brenner for jobben sin. Vi tilbyr konkurransedyktige betingelser og faglige utfordringer i et dynamisk, positivt arbeidsmiljø. Våre åpningstider er mandag til fredag, fri alle helger og helligdager, ingen kvelds eller nattevakter. Vi ønsker medarbeidere som kan gjøre pasientreisen slik våre pasienter både fortjener og bør kunne forvente.

**Tiltredelse 01.03.2021.**

Send søknad med CV til daglig leder, Tom I Ørner: orner@plastikkirurg1.no

For ytterligere opplysninger kan du ringe Tom I Ørner, mobil: 906 00 432.